ଭୁବନେଶ୍ୱର, ଅଗଷ୍ଟ ୦୮ (ଲୋକାଲ ୱାୟାର):ଶ୘ଳଶ୍ରୀ ବିହାର ଠାରେ ୱାର୍ଡ଼ ନଂ ୭ ରେ ବିଏମସି ସଫେଇ କର୍ମଚାରୀ ମାନଙ୍କ ମଧ୍ୟରେ ଏକ ଶୁଖିଲା ଖାଦ୍ୟ ବଣ୍ଟନ କାର୍ଯ୍ୟକ୍ରମ କରାଯାଇଥିଲା।
ଦରବାର ସାହିତ୍ୟ ସଂସଦ ଦ୍ୱାରା ସଫେଇ କର୍ମଚାରି ମାନଙ୍କୁ ଏହି ଖାଦ୍ୟ ପ୍ୟାକେଟ ବଣ୍ଟନ କରାଯାଇଥିଲା ।
ଏହିଁ କାର୍ଯ୍ୟକ୍ରମ ରେ ଶୈଳଶ୍ରୀ ବିହାର ର କିଛି ଉଦଯୋଗୀ ବନ୍ଧୁ ମାନେ ସଂପୂର୍ଣ୍ଣ ସହଯୋଗ କରିଥିଲେ।
ଏହି କାର୍ଯ୍ୟକ୍ରମ ରେ ବିଏମ୍ସି ର ସୁପରଭାଇଜର ସୁରେଶ ବାବୁ ସହଯୋଗ କରିଥିଲେ।
ଦରବାର ସାହିତ୍ୟ ସଂସଦର ସମସ୍ତ କର୍ମକର୍ତ୍ତା ଏହି କାର୍ଯ୍ୟକ୍ରମରେ ଉପସ୍ଥିତ ରହିଥିଲେ ।
ଏହି କାର୍ଯ୍ୟକ୍ରମ ପରିଚାଳନାରେ ଶୈଳେଶ୍ରୀ ବିହାର କଲୋନୀ ବାସିନ୍ଦା ସହଯୋଗ କରିଥିଲେ।
ଭୁବନେଶ୍ୱର, ଜୁନ ୯ (ଲୋକାଲ ୱାୟାର): ଦ ଟାଇମ୍ସ ହାୟର ଏଜୁକେସନ ଏସିଆ ୟୁନିଭର୍ସିଟି ର୍ୟାଙ୍କିଂ-୨୦୨୧ରେ କିଟ୍ ବିଶ୍ୱବିଦ୍ୟାଳୟ ଦେଶର ଶ୍ରେଷ୍ଠ ସରକାରୀ ଓ ଘରୋଇ ବିଶ୍ୱବିଦ୍ୟାଳୟଗୁଡିକ ମଧ୍ୟରେ ୩୦ତମ ସ୍ଥାନରେ ରହିଥିବା ବେଳେ ଏସିଆର ଶ୍ରେଷ୍ଠ ବିଶ୍ୱବିଦ୍ୟାଳୟ ତାଲିକାରେ ୨୫୧+ ବର୍ଗରେ ରହିଛି ।
ସେହିପରି ଜେନେରାଲ ଇଞ୍ଜିନିୟରିଂ ବର୍ଗରେ ଶ୍ରେଷ୍ଠ ସରକାରୀ ଓ ଘରୋଇ ବିଶ୍ୱବିଦ୍ୟାଳୟ ମଧ୍ୟରେ କିଟ୍ ୧୫ତମ ସ୍ଥାନରେ ରହିଛି ।
ଶିକ୍ଷାଦାନ, ଗବେଷଣା, ଜ୍ଞାନର ଆଦାନପ୍ରଦାନ, ଅନ୍ତର୍ଜାତୀୟ ଦୃଷ୍ଟିକୋଣ ଆଦି ମାନଦଣ୍ଡକୁ ଆଧାର କରି ଏହି ର୍ୟାଙ୍କି ହୋଇଥାଏ ।
। ଗତ ୫୦ ବର୍ଷ ମଧ୍ୟରେ ପ୍ରତିଷ୍ଠିତ ବିଶ୍ୱବିଦ୍ୟାଳୟକୁ ଏହି ଚୟନ ପ୍ରକ୍ରିୟାରେ ସାମିଲ କରାଯାଇଛି ।
ଏହି ସଫଳତା ପାଇଁ କିଟ୍ ଓ କିସର ସମସ୍ତ କର୍ମଚାରୀଙ୍କୁ ପ୍ରତିଷ୍ଠାତା ଅଚୁ୍ୟତ ସାମନ୍ତ ଧନ୍ୟବାଦ ଓ କୃତଜ୍ଞତା ଜଣାଇଛନ୍ତି ।
ଭୁବନେଶ୍ୱର, ମେ ୧୯(ଲୋକାଲ ୱାୟାର): ଦୁନିଆରେ ଏମିତି କିଛି ମଣିଷ ଥାଆନ୍ତି, ଯେଉଁମାନେ ନିଜର ସ୍ୱାର୍ଥକୁ ନୁହେଁ ବରଂ ସାମୁହିକ ସ୍ୱାର୍ଥକୁ ଗୁରୁତ୍ୱ ଦେଇଥାନ୍ତି ।
ସାମାଜିକତାର ବାର୍ତ୍ତା ବହନ କରି ସମାଜ ମଙ୍ଗଳ ପାଇଁ ଆଗେଇ ଆସନ୍ତି । ଯେଉଁମାନେ ଏଭଳି ମାନସିକତା ରଖି 'ବସୁଧୈବ କୁଟୁମ୍ବକମକୁ ନିଜ ଜୀବନର ନୀତି ଆଦର୍ଶ କରି ଆଗେଇ ଆସନ୍ତି, ସେମାନଙ୍କୁ କିଛି ମିଳୁ କି ନମିଳୁ ନିଜ କାମରେ ହିଁ ଏକାଗ୍ରତା, ଧ୍ୟାନ ରଖି ଆଗେଇ ଯାଇଥାନ୍ତି ।
ସେହିଭଳି ଜଣେ ବ୍ୟକ୍ତିତ୍ୱ ହେଲେ ବିଶ୍ୱଜିତ ପଟ୍ଟନାୟକ(ସିଲୁ) । ସେ ବୁଝନ୍ତି ସମାଜ କହିଲେ କେବଳ ମଣିଷ ନୁହେଁ, ସାରା ଜୀବଜଗତ ମଧ୍ୟ ଏଥିରେ ବନ୍ଧା । ସେଥିପାଇଁ ସେ ସାଧାରଣ ଲୋକଙ୍କ ସୁଖଦୁଃଖରେ ସାମିଲ ହୋଇ ସବୁବେଳେ ରହିବା ସହିତ ପଶୁପକ୍ଷୀଙ୍କ ପାଇଁ ମଧ୍ୟ ବେଶ୍ ଚିନ୍ତା ପ୍ରକଟ କରିଥାନ୍ତି ।
କରୋନା ସମୟରେ କେବଳ ପଶୁପକ୍ଷୀଙ୍କୁ ଖାଦ୍ୟ କି ପାଣି ଯୋଗାଇବା ନୁହେଁ, ସେ ଅବିରତ ଭାବରେ ଦୀର୍ଘଦିନ ଧରି ଏହି କାର୍ଯ୍ୟ କରିଆସୁଛନ୍ତି ।
ବିଶେଷକରି ବର୍ଷାଧିକ କାଳ କରୋନା ତାଡ଼ନାରେ ଯେମିତି ଜୀବଜଗତ ପ୍ରଭାବିତ ହୋଇଛି, କେବଳ ମଣିଷ ନୁହେଁ ପଶୁପକ୍ଷୀ ମଧ୍ୟ ସେହିଭଳି ଖାଦ୍ୟାଭାବ ଯୋଗୁ ପ୍ରଭାବିତ ହୋଇଛନ୍ତି ।
ବିିଶ୍ୱଜିତ୍ ଏହି ସମୟରେ ପଶୁପକ୍ଷୀଙ୍କ ନିମନ୍ତେ ନିୟମିତ ଖାଦ୍ୟ ଓ ପାନୀୟ ଜଳ ଯୋଗାଇ ନିଜର ମହନୀୟତା ବଜାୟ ରଖିଛନ୍ତି ।
ସେ ନିଳାଦ୍ରୀ ବିହାର ଅଞ୍ଚଳରେ ରହୁଥିଲେ ସୁଦ୍ଧା, ନିର୍ଦ୍ଦିଷ୍ଟ ସୀମା ସରହଦକୁ ଛାଡ଼ି ଭୁବନେଶ୍ୱରର ବିଭିନ୍ନ ଅଞ୍ଚଳ ବୁଲି ପଶୁମାନଙ୍କୁ ଖାଦ୍ୟ ଯୋଗାଇବା କାମରେ ଲାଗିପଡ଼ିଛନ୍ତି ।
ଲକଡାଉନ୍ କାରଣରୁ ପଶୁପକ୍ଷୀ ଯେଉଁ ଖାଦ୍ୟସମସ୍ୟାରେ ପଡ଼ିଛନ୍ତି, ବିଶ୍ୱଜିତ ଦେବଦୂତ ଭଳି ସେମାନଙ୍କୁ ନିୟମିତ ଓ ନିର୍ଦ୍ଦିଷ୍ଟ ସମୟରେ ପହଞ୍ଚି ଏହି ବନେ୍ଦାବସ୍ତ କରିଥାନ୍ତି ।
ସେ ପହଞ୍ଚିଲା ମାତ୍ରେ ବୁଲା ଗାଈଗୋରୁ, କୁକୁର ତାଙ୍କ ଚାରିପାଖେ ଘେରି ଯାଆନ୍ତି, ଯେମିତି ଭୋକିଲା ରହିଥିବା ଏହି ଜନ୍ତୁମାନେ ତାଙ୍କୁ ଅପେକ୍ଷା କରି ରହିଥିଲେ ।
କେବଳ ଏତିକି ନୁହେଁ, ଯିଏ ଯେତେବଳେ ଯେଉଁ ସାହାଯ୍ୟ ପାଇଁ ହାତ ବଢ଼ାଇଥାନ୍ତି, ସେ ନିଜେ କିମ୍ବା କାହାର ସହଯୋଗରେ ବିପଦ ସମୟରେ ଛିଡ଼ା ହେବାଟା ଥୟ ।
ଦୁର୍ଘଟଣାରେ ଶିକାର ହୋଇ ଚିକିତ୍ସା ପାଇଁ ହେଉ ଅବା ମେଡ଼ିକାଲ ବେଡରେ ପଡ଼ି ରକ୍ତର ଆବଶ୍ୟକତା ପାଇଁ ହେଉ, ସେ ଉତ୍ସର୍ଗୀକୃତ ମନୋଭାବ ନେଇ ସର୍ବଦା ପାଖରେ ଛିଡ଼ା ହୋଇଥାନ୍ତି ।
ଲୋକଙ୍କୁ ବିଭିନ୍ନ ସଚେତନତା କାର୍ଯ୍ୟକ୍ରମ ମାଧ୍ୟମରେ ମଧ୍ୟ ସଚେତନ କରି ଆସୁଛନ୍ତି । ଅନେକ ଦିନ ଧରି ନିଳାଦ୍ରୀ ବିହାର ଯୁବ ଓ ସାଂସ୍କୃତିକ ପରିଷଦ ମାଧ୍ୟମରେ ସାମାଜିକ ନାଟକ ପରିବେଷଣ କରାଇ ସମାଜର ସୁଧାର ଆଣିବା ନିମନ୍ତେ ପ୍ରୟାସ ଜାରି ରଖିଛନ୍ତି ।
ସେ ବିଭିନ୍ନ ପ୍ରିଣ୍ଟ୍ ଓ ବୈଦୁ୍ୟତିକ ଗଣମାଧ୍ୟମ ସହିତ ରହି ସିଟିଜେନ୍ ରିପୋର୍ଟର ଭାବରେ ଅନେକ ସମସ୍ୟା, ଅନାଲୋଚିତ ପ୍ରତିଭାଙ୍କୁ ଲୋକଲୋଚନକୁ ଆଣିବା ସହିତ ସହଯୋଗ ମଧ୍ୟ ସବୁବେଳେ କରି ଆସିଥାନ୍ତି ।
ନିଜ ଘରର ଛାତ ଉପରେ ମଧ୍ୟ ବିଭିନ୍ନ ପକ୍ଷୀଙ୍କ ବଂଶବୃଦ୍ଧି ନିମନ୍ତେ ସୁଯୋଗ ସୃଷ୍ଟି କରିବା ଓ ସେମାନଙ୍କ ଅବାଧ ବିଚରଣକୁ ସୁରକ୍ଷା ଦେବା ସହିତ ପରିବେଶ ସୁରକ୍ଷା ସମ୍ପର୍କିତ ବାର୍ତ୍ତା ପ୍ରଦାନ କରୁଛନ୍ତି ।
ସମସ୍ତେ ଏଭଳି ପଶୁପକ୍ଷୀଙ୍କ ସୁରକ୍ଷା ପ୍ରତି ଯଦି ଧ୍ୟାନ ଦେବେ, ତାହଲେ ପରିବେଶ ସନ୍ତୁଳନ ହୋଇପାରିବ ବୋଲି କୁହନ୍ତି ବିଶ୍ୱଜିତ୍ ।
ଭୁବନେଶ୍ୱର, ମେ ୧୩ (ଲୋକାଲୱେର): କିଟ୍ ଓ କିସ୍ ସର୍ବଦା ସାମାଜିକ ଦାୟିତ୍ୱବୋଧକୁ ଗୁରୁତ୍ୱ ଦେଇଆସିଛି ।
ମହାମାରୀ ନିୟନ୍ତ୍ରଣ ପାଇଁ ମେ ୫ରୁ ୧୯ ତାରିଖ ଯାଏଁ ରାଜ୍ୟରେ ତାଲାବନ୍ଦ ଘୋଷଣା ହୋଇଥିବାରୁ ସାମାଜିକ ଦାୟିତ୍ୱ ନିର୍ବାହ ପାଇଁ କିଟ୍ ଓ କିସ୍ ଆଗେଇ ଆସିଛନ୍ତି ।
କୋରାପୁଟ, ରାୟଗଡା, ମାଲକାନଗିରି,ନବରଙ୍ଗପୁର, କଳାହାଣ୍ଡି, ବଲାଙ୍ଗୀର, ସମ୍ବଲପୁର, ସୋନପୁର, ସୁନ୍ଦରଗଡ, କେନ୍ଦୁଝର, ମୟୂରଭଞ୍ଜ, କନ୍ଧମାଳ, ବୈାଦ୍ଧ, ଗଞ୍ଜାମ ଓଗଜପତି ଭଳି ୧୫ଟି ଜିଲ୍ଲାର ନିରାଶ୍ରୟ, ଗରିବ ଓ ନିଃସହାୟ ଲୋକଙ୍କ ପାଇଁ ଏହି ଦୁଇ ଶିକ୍ଷାନୁଷ୍ଠାନ ପକ୍ଷରୁ ମଧ୍ୟାହ୍ନ ଭୋଜନ ବ୍ୟବସ୍ଥା ହୋଇଛି ।
ଜିଲ୍ଲା ପ୍ରଶାସନ ସହଯୋଗରେ ବିଭିନ୍ନ ଜିଲ୍ଲାରେ ଥିବା କିଟ୍ ଓ କିସ୍କକର୍ମଚାରୀମାନେ ପ୍ରତି ଜିଲ୍ଲା ସଦର ମହକୁମା ଅଂଚଳରେ ଦୈନିକ ପ୍ରାୟ ୧୫୦ ନିରାଶ୍ରୟ, ଗରିବ ଓ ନିଃସହାୟଙ୍କୁ ରନ୍ଧାଖାଦ୍ୟ ବଂଟନ କରାଯାଉଛି ।
ସେହିପରି ଭୁବନେଶ୍ୱରର ବୁଦ୍ଧନଗର ଲେପ୍ରୋସି କଲୋନି, ମଂଚେଶ୍ୱର ଜଗନ୍ନାଥ ଲେପ୍ରୋସି କଲୋନି, କେଶରୀ ନଗର ସ୍ୱପ୍ନା ଟ୍ରଷ୍ଟ ଓ ୪୧ ନମ୍ବର ୱାର୍ଡରେ ଥିବା ବ୍ଲାଇଣ୍ଡ ଆସୋସିଏସନକୁ ଦୁଇ ଓଳି ରନ୍ଧା ଖାଦ୍ୟ ଦିଆଯାଉଛି ।
ଭୁବନେଶ୍ୱର, ମେ ୯ (ଲୋକାଲୱେର): କିସ୍ ବିଶ୍ୱବିଦ୍ୟାଳୟର କୁଳାଧିପତି ଭାବେ ମିଳିତ ଜାତିସଂଘର ପୂର୍ବତନ ସହକାରୀ ମହାସଚିବ ତଥା ଗ୍ଲୋବାଲ ଆଲାଏନ୍ସ ଫର ସଷ୍ଟେନେବଲ ପ୍ଲାନେଟର ମହାସଚିବ ସତ୍ୟ ଏସ. ତ୍ରିପାଠୀ ଯୋଗ ଦେଇଛନ୍ତି ।
ସେ ଗତ ଦୁଇ ଦଶନ୍ଧି ଧରି ଜାତିସଂଘର ବିଭିନ୍ନ ପଦପଦବୀରେ କାର୍ଯ୍ୟରତ ଥିଲେ ।
ଅର୍ଥନୀତି ଓ ଆଇନ କ୍ଷେତ୍ରରେ ମଧ୍ୟ ତାଙ୍କର ଦୀର୍ଘ ୪୦ ବର୍ଷର ଅଭିଜ୍ଞତା ରହିଛି ।
ଭାରତୀୟ ପ୍ରଶାସନିକ ସେବାର ବରିଷ୍ଠ ଅଧିକାରୀ ଡଃ ଉପେନ୍ଦ୍ର ତ୍ରିପାଠୀ କିସ୍ ବିଶ୍ୱବିଦ୍ୟାଳୟର ଉପକୁଳାଧିପତି ଭାବେ ଯୋଗ ଦେଇଛନ୍ତି ।
ଭାରତ ସରକାରଙ୍କ ବହୁ ଗୁରୁତ୍ୱପୂର୍ଣ୍ଣ ପଦପଦବୀରେ ଦାୟିତ୍ୱ ନିର୍ବାହ କରି ସେ ଅନେକ ପୁରସ୍କାର ପାଇଛନ୍ତି ।
ସେହିପରି କିସ୍ ବିଶ୍ୱବିଦ୍ୟାଳୟର କୁଳପତି ଭାବେ ଯୋଗ ଦେଇଥିବା ପ୍ରଫେସର ଦୀପକ ବେହେରା ପୂର୍ବରୁ ସମ୍ବଲପୁର, ବ୍ରହ୍ମପୁର ଓ ରାଜେନ୍ଦ୍ର ବିଶ୍ୱବିଦ୍ୟାଳୟର କୁଳପତି ଦାୟିତ୍ୱ ତୁଲାଇଥିଲେ ।
ନୃତତ୍ୱ କ୍ଷେତ୍ରରେ ଉଲ୍ଲେଖନୀୟ ଅବଦାନ ନିମନ୍ତେ ପ୍ରଫେସର ବେହେରା ଅନେକ ଜାତୀୟ ଓ ଅନ୍ତର୍ଜାତୀୟ ପୁରସ୍କାର ଓ ସମ୍ମାନ ପାଇଛନ୍ତି ।
କିସ୍ ବିଶ୍ୱବିଦ୍ୟାଳୟର ଉପକୁଳପତି ଭାବେ ଯୋଗ ଦେଇଛନ୍ତି ଶିକ୍ଷାବିତ ତଥା ଗବେଷକ ପ୍ରଫେସର ପୀତାମ୍ବର ସାହୁ ।
ଜନଜାତି ବିକାଶ, ଗ୍ରାମ୍ୟ ଉନ୍ନୟନ ଆଦି କ୍ଷେତ୍ରରେ ତାଙ୍କର ଦୀର୍ଘ ୨୦ ବର୍ଷର ଅଭିଜ୍ଞତା ରହିଛି ।
ସେହିପରି ତାମିଲନାଡୁ କ୍ୟାଡରର ଅବସରପ୍ରାପ୍ତ ଭାରତୀୟ ପୁଲିସ ସେବା ଅଧିକାରୀ ଡଃ କାହ୍ନୁଚରଣ ମାହାଲି କିସ୍ ବିଶ୍ୱବିଦ୍ୟାଳୟର ନିର୍ଦ୍ଦେଶକ ଭାବେ ଯୋଗ ଦେଇଛନ୍ତି ।
ଓଡିଶାରେ ମୟୂରଭଞ୍ଜ ଜିଲ୍ଲାରେ ଜନ୍ମିତ ଡଃ ମାହାଲି ଜଣେ ଦକ୍ଷ ପ୍ରଶାସକ ଭାବେ ପରିଚିତ ।
ଏଭଳି ଲବ୍ଧ ପ୍ରତିଷ୍ଠ ବ୍ୟକ୍ତିତ୍ୱମାନଙ୍କ ଯୋଗଦାନ ଫଳରେ ଆଗାମୀ ଦିନରେ କିସ୍ ବିଶ୍ୱବିଦ୍ୟାଳୟ ଜନଜାତି ଶିକ୍ଷାକ୍ଷେତ୍ରରେ ଏକ ଉତ୍କର୍ଷ କେନ୍ଦ୍ରରେ ପରିଣତ ହେବ ବୋଲି କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତ କହିଛନ୍ତି ।
ଭୁବନେଶ୍ୱର, ମେ ୨ (ଲୋକାଲ ୱାୟାର): କିସ୍ ରଗବୀ ଉପରେ ଆଧାରିତ ଫିଲ୍ମ 'ଜଙ୍ଗଲ କ୍ରାଏ'କୁ ଦାଦାସାହେବ ଫାଲକେ ଅନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଛି ।
ଏକାଦଶ ଦାଦା ସାହେବ ଫାଲକେ ଫିଲ୍ମ ଫେଷ୍ଟିଭାଲ-୨୦୨୧ ଅବସରରେ ଜୁରି ବର୍ଗରେ ଶ୍ରେଷ୍ଠ ଚଳଚ୍ଚିତ୍ର ଭାବେ 'ଜଙ୍ଗଲ କ୍ରାଏ'କୁ ଏହି ପୁରସ୍କାର ମିଳିଛି ।
କିସ କିଛି ଛାତ୍ରଙ୍କୁ ନେଇ ଗଠିତ ରଗବୀ ଦଳ ୨୦୦୭ରେ ଇଂଲଣ୍ଡରେ ଅନ୍ତର୍ଜାତୀୟ ରଗବୀ ଚାମ୍ପିଅନ ହେବା ଭଳି ନିଚ୍ଛକ ପ୍ରେରଣାଦାୟୀ ଘଟଣା ଉପରେ ଫିଲ୍ମ 'ଜଙ୍ଗଲ କ୍ରାଏ'ନିର୍ମିତ ହୋଇଛି ।
ସୁଯୋଗ ମିଳିଲେ କୌଣସି କାର୍ଯ୍ୟ ଅସାଧ୍ୟ ନୁହେଁ । କ୍ରୀଡା ଓ ଶିକ୍ଷା ଦାରିଦ୍ର୍ୟ ଦୂରୀକରଣ ସହ ଛାତ୍ରଛାତ୍ରୀଙ୍କୁ ଦେଶ ନିର୍ମାଣରେ ବ୍ରତୀ କରିଥାଏ ବୋଲି ଜଙ୍ଗଲ କ୍ରାଏ ଚଳଚ୍ଚିତ୍ର ପ୍ରମାଣ କରୁଛି ।
କିସ୍ ମାଧ୍ୟମରେ ଏହି କାମ ସମ୍ଭବ ହୋଇପାରୁଛି ବୋଲି ପ୍ରଯୋଜକ ପ୍ରଶାନ୍ତ ଶାହ ଓ ନିଦେ୍ର୍ଦଶକ ସାଗର ବାଲାରି ଅନୁଭବ କରିଥିଲେ ।
'ଜଙ୍ଗଲ କ୍ରାଏ'ର ସଫଳତାରେ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ସନ୍ତୋଷ ବ୍ୟକ୍ତ କରିବା ସହ ପ୍ରଯୋଜକ ଓ ନିଦେ୍ର୍ଦଶକଙ୍କୁ ଅଭିନନ୍ଦନ ଜଣାଇଛନ୍ତି ।
ଭୁବନେଶ୍ୱର, ଏପ୍ରିଲ ୨୮ (ଲୋକାଲ ୱାୟାର୍): କ୍ୟୁଏସ ୱାର୍ଲଡ ରାଙ୍କିଂରେ କିଟ୍ ସର୍ବୋଚ୍ଚ ସ୍ଥାନରେ ରହିଛି ।
ଏହି ରାଙ୍କିଂ ଯୋଗୁଁ କିଟ୍ ବିଶ୍ୱବିଦ୍ୟାଳୟ ଭାରତର ପ୍ରଥମ କ୍ୟୁଏସ ଫାଇଭ ଷ୍ଟାପ ରେଟେଡ ବିଶ୍ୱବିଦ୍ୟାଳୟ ମାନ୍ୟତା ପାଇଛି । କ୍ୟୁଏସ ମାନଦଣ୍ଡର ସମସ୍ତ ବର୍ଗରେ କିଟକୁ ଫାଇଭ ଷ୍ଟାର ପ୍ରଦାନ କରାଯାଇଛି ।
କ୍ୟୁଏସ ୱାର୍ଲଡ ରାଙ୍କିଂରେ ବିଶ୍ୱର ବିଭିନ୍ନ ବିଶ୍ୱବିଦ୍ୟାଳୟ ଓ ଅନୁଷ୍ଠାନକୁ ବିଭିନ୍ନ ମାନଦଣ୍ଡରେ ମାନ୍ୟତା ପ୍ରଦାନ କରାଯାଇଥାଏ ।
ଏଥିରେ ସାରା ଭାରତରେ କିଟ୍ ବିଶ୍ୱବିଦ୍ୟାଳୟ ଭାରତର ପ୍ରଥମ ବିଶ୍ୱବିଦ୍ୟାଳୟ ଭାବେ ସର୍ବୋଚ୍ଚ ମାନ୍ୟତା ପାଇଛି ।
କିଟ୍ ନିଜ ଉତ୍କର୍ଷତା ଓ ବିବିଧତା ପାଇଁ ଷ୍ଟାର ରେଟିଂ ସିଷ୍ଟମ ଦ୍ୱାରା ଭାରତରେ ପ୍ରଥମ ଥର ପାଇଁ ଫାଇଭ ଷ୍ଟାର ମାନ୍ୟତା ପାଇପାରିଛି ।
ଏହି ମାନ୍ୟତା ବଜାୟ ରଖିବାକୁ ପ୍ରୟାସ ଜାରି ରହିବ ବୋଲି କିଟ୍ ଓ କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତ କହିଛନ୍ତି ।
ଭୁବନେଶ୍ୱର, ଏପ୍ରିଲ ୧୨(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ କିଛିଦିନ ହେବ ଅସ୍ୟହ ତାତି ଅନୁଭୂତ ହେଉଛି ।
ପଥଚାରୀମାନେ ପାଣି ଟୋପାଏ ପିଇବା ପାଇଁ ଡହଳବିକଳ ହେଉଛନ୍ତି । ଏହାକୁ ଦୃଷ୍ଟିରେ ରଖି ପଟିଆ ସାଇ ସେବା ଟ୍ରଷ୍ଟ ତରଫରୁ ଭ୍ରାମ୍ୟମାଣ ପାନୀୟ ଜଳସେବା ଆରମ୍ଭ ହୋଇଛି ।
କାର୍ଯ୍ୟକ୍ରମରେ ମୁଖ୍ୟଅତିଥି ଭାବେ ଭୁବନେଶ୍ୱର ଉତ୍ତର ବିଧାୟକ ସୁଶାନ୍ତ କୁମାର ରାଉତ ଯୋଗଦେଇ ଉଦ୍ଘାଟନ କରିଛନ୍ତି ।
ଶ୍ରୀ ରାଉତ କହିଛନ୍ତି, ଏହା ଏକ ସ୍ୱାଗତଯୋଗ୍ୟ ପଦକ୍ଷେପ । କାରଣ ଶୋଷ କରୁଥିବା ଲୋକ ପାଖରେ ପାଣି ପହଞ୍ଚି ପାରିବ ।
ଏହାଦ୍ୱାରା ପଥଚାରୀମାନେ ତୃଷ୍ଣା ମେଣ୍ଟାଇ ପାରିବେ । ଅନ୍ୟତମ ଅତିଥି ଭାବେ ଚଳଚ୍ଚିତ୍ର ଅଭିନେତା ଅଶ୍ରୁମୋଚନ ମହାନ୍ତି, ସାଇ ପ୍ରବକ୍ତା ପବିତ୍ର ମୋହନ ସାମଲ ଯୋଗ ଦେଇଥିଲେ ।
ପଟିଆ ସ୍ଥିତ ସାଇ ସେବା ଟ୍ରଷ୍ଟ ଓ ଭୁବନେଶ୍ୱର ମହାନଗର ନିଗମର ମିଳିତ ଉଦ୍ୟମରେ କରାଯାଇଥିବା ପଦକ୍ଷେପକୁ ସ୍ଥାନୀୟ ଅଞ୍ଚଳରେ ସ୍ୱାଗତ କରାଯାଇଛି । ସହରର ବିଭିନ୍ନ ଜନଗହଳି ପୂର୍ଣ୍ଣ ସ୍ଥାନ ତଥା ଛକରେ ପ୍ରତ୍ୟେକ ଦିନ ଏହି ଭ୍ରାମ୍ୟମାଣ ଗାଡ଼ି ପାନୀୟ ଜଳ ବଣ୍ଟନ କରିବ ବୋଲି ପଟିଆ ସାଇ ସେବା ଟ୍ରଷ୍ଟର ଟ୍ରଷ୍ଟି ବିଶିଷ୍ଟ ସମାଜସେବୀ ମିହିର କୁମାର ରାଉତ କହିଛନ୍ତି ।
ଏଥିରେ ସାଇ ଶକ୍ତି ଟ୍ରଷ୍ଟର ସମସ୍ତ ସଦସ୍ୟମାନେ ଉପସ୍ଥିତ ରହି ପଥଚାରୀ ମାନଙ୍କୁ ଥଣ୍ଡା ଦହିପାଣି ଓ ସାଧା ପାଣି ବଣ୍ଟନ କରିଥିଲେ ।
ଭୁବନେଶ୍ୱର, ଏପ୍ରିଲ ୧୨(ଲୋକାଲ ୱାୟାର): ଗଙ୍ଗାଧର ମେହେର ଜୟନ୍ତୀ କମିଟି ଓ ଉକ୍ରଳ ସମ୍ମିଳନୀ ପକ୍ଷରୁ ମିଳିତ ଭାବେ ସ୍ୱଭାବ କବି ଗଙ୍ଗାଧର ମେହେରଙ୍କ ୯୭ ତମ ଶ୍ରାଦ୍ଧ ଦିବସ ପାଳିତ ହୋଇଯାଇଛି ।
ଏହି ଅବସରରେ ଜୟନ୍ତୀ କମିଟିର ଉପଦେଷ୍ଟା ନରେନ୍ଦ୍ର କୁମାର ମିଶ୍ର କଳିଙ୍ଗ ହସପିଟାଲ ଛକ ନିକଟରେ ଥିବା ବରପୁତ୍ରଙ୍କ ପ୍ରତିମୂର୍ତ୍ତିରେ ମାଲ୍ୟାର୍ପଣ କରି ଶ୍ରଦ୍ଧାଞ୍ଜଳି ଜଣାଇଛନ୍ତି ।
କମିଟିର ଯୁଗ୍ମ ସମ୍ପାଦକ ଦିଲ୍ଲୀପ ଦାଶଶର୍ମାଙ୍କ ସଭାପତିତ୍ୱରେ ଅନୁଷ୍ଠିତ ଏହି କାର୍ଯ୍ୟକ୍ରମରେ ବରପୁତ୍ରଙ୍କ ଦାୟଦ ତଥା ଜୟନ୍ତୀ କମିଟିର ଆବାହକ ମିହିର ମେହେର ଯୋଗଦେଇ ଆସନ୍ତା ୨୦୨୪ ମସିହାରେ ବରପୁତ୍ରଙ୍କ ୧୦୦ ତମ ଶ୍ରାଦ୍ଧ ଦିବସ ପାଳନ ହେବ ବୋଲି ସୂଚନା ଦେଇଥିଲେ ।
ଶ୍ରାଦ୍ଧ ଦିବସ ଅବସରରେ ଗଙ୍ଗାଧର ମେହେରଙ୍କ ଉଦେ୍ଦଶ୍ୟରେ ଏକ ଡାକ ଟିକଟ୍ ପ୍ରଚଳନ କରିବା ପାଇଁ ଉକ୍ରଳ ସମ୍ମିଳନୀ ଓ ଜୟନ୍ତୀ କମିଟି ପକ୍ଷରୁ ଦାବି ହୋଇଥିଲା ।
କାର୍ଯ୍ୟକ୍ରମରେ କ୍ଷେତ୍ର ମୋହନ ନାୟକ, ବାସନ୍ତି ତ୍ରିପାଠୀ, ଗୀତା ମେହେର, ମହେଶ୍ୱର ବିଶ୍ୱାଳ, ସମରଞ୍ଜନ ମହାନ୍ତି, ପ୍ରଶାନ୍ତ ମହାପାତ୍ର, ଶିବ ଶଙ୍କର ମିଶ୍ର, ରଞ୍ଜନ ପଟ୍ଟନାୟକ, ଶକ୍ତିମାନ ମେହେର ପ୍ରମୁଖ ଉପସ୍ଥିତ ରହି ବରପୁତ୍ରଙ୍କୁ ଶ୍ରଦ୍ଧାଞ୍ଜଳୀ ଜଣାଇ ଥିଲେ ।
ଭୁବନେଶ୍ୱର, ମାର୍ଚ୍ଚ ୧୪(ଲୋକାଲ ୱାୟାର): ପିଲାମାନଙ୍କ ସ୍ୱାସ୍ଥ୍ୟ ଓ ଶିକ୍ଷାର ବିକାଶ ଉପରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଅଧିକ ଗୁରୁତ୍ୱ ଦେଉଥିବା ବେଳେ ଓଡ଼ିଶା ପର୍ଯ୍ୟଟକ ଉନ୍ନୟନ ନିଗମ (ଓଟିଡିସି) ପକ୍ଷରୁ କୁନିକୁନି ପିଲାଙ୍କ ମୁହଁରେ ହସ ଫୁଟାଇବା ପାଇଁ ଏ ଦିଗରେ ଏକ ଛୋଟ ପ୍ରୟାସ କରାଯାଇଛି ।
ରାଜଧାନୀ ଭୁବନେଶ୍ୱରର ଚନ୍ଦ୍ରଶେଖରପୁରସ୍ଥିତ ପାଣିଟାଙ୍କି ବସ୍ତିର କୁନିକୁନି ପିଲାମାନଙ୍କୁ ଆଜି ଏକ ସ୍ୱତନ୍ତ୍ର ବସ୍ ଯୋଗେ 'କଳାଭୂମି' ଅଣାଯାଇ ସେଠାରେ ଓଡ଼ିଶାର ଗୌରବମୟ କଳା, ସଂସ୍କୃତି ଓ ଐତିହ୍ୟ ସମ୍ପର୍କରେ ଅବଗତ କରାଯାଇଥିଲା ।
କଳାଭୂମି ପରିସରରେ ପିଲାମାନେ ବିଭିନ୍ନ କାର୍ଯ୍ୟ ବୁଲି ଦେଖିଥିଲେ । ପରେ ସେମାନଙ୍କୁ ପାନ୍ଥନିବାସ ନିଆଯାଇ ସେଠାରେ ଓଟିଡିସି ପକ୍ଷରୁ ପୋଷାକ ଓ ଶିକ୍ଷଣୀୟ କିଟ ପ୍ରଦାନ କରାଯାଇଥିଲା ।
'ଶ୍ରୀ' ଅଭିଯାନର ସହଯୋଗରେ ଓଟିଡିସି ପକ୍ଷରୁ ଏହି ପିଲାମାନଙ୍କ ମୁହଁରେ ହସ ଫୁଟାଇବାକୁ ଏଭଳି ପ୍ରୟାସ କରାଯାଇଛି ।
ଏହି କାର୍ଯ୍ୟକ୍ରମରେ ଓଟିଡିସି ଅଧ୍ୟକ୍ଷା ଶ୍ରୀମୟୀ ମିଶ୍ର, ଓଟିଡିସିର ବରିଷ୍ଠ ପଦାଧିକାରୀମାନଙ୍କ ସହ ସମାଜସେବୀ ପ୍ରୀତିଛନ୍ଦା ଧଳ, ସ୍ୱରାଜଲକ୍ଷ୍ମୀ ସାମଲ, ନମ୍ରତା ଚଢ଼ା, ବବିତା ସ୍ୱାଇଁ ଓ ଅନ୍ୟମାନେ ଉପସ୍ଥିତ ଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
